OpenLLM-France/wikimedia huggingface dataset:
# Eleccions municipals de 2019 a Vinyols i els Arcs

Les eleccions municipals de 2019 a Vinyols i els Arcs van ser unes eleccions locals que es van celebrar el diumenge 26 de maig de 2019 a Vinyols i els Arcs, al Baix Camp, com a part de les eleccions municipals espanyoles. Es van triar els 9 regidors de l'Ajuntament de Vinyols i els Arcs.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és en l'àmbit municipal i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Vinyols i els Arcs, en tenir 1.470 persones censades, l'hi correspon 9 regidors.

## Candidatures

El 30 d'abril del mateix any, la Junta Electoral de Zona de Reus va proclamar les quatre candidatures del municipi de Vinyols i els Arcs en el Butlletí Oficial de la Província de Tarragona.
* Vinyols i Els Arcs - Acord Municipal (VA - AM)
* Partit dels Socialistes de Catalunya-Candidatura de Progrés (PSC-CP)
* Ciutadans-Partido de la Ciudadanía (Cs)
* Partit Popular (PP)

## Jornada electoral
### Constitució de les meses

En aquell moment, Vinyols i els Arcs tenia una població de 1.974 habitants, dels quals 1.470 persones van ser cridades a votar a una de les urnes de les 3 meses que es van constituir al municipi.

### Participació

La participació en aquestes eleccions va ser de 73,9%, el qual cosa implica que un total de 1.087 ciutadans del municipi van decidir exercir el seu dret a vot. Comparant aquesta participació amb la mitjana catalana, Vinyols i els Arcs ha registrat una xifra més alta, situant-se en 9,1 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Vinyols i els Arcs |
| Participació (14h) | 41,5% ( 1,8%) |
| Participació (18h) | 60,6% ( 1,8%) |
| Participació (20h) | 73,9% ( 1,0%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Eleccions municipals 2019 | Eleccions». Diputació de Barcelona, 21-09-2019. [Consulta: 31 maig 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].
# Borja

«Borja» té aquests significats:
* Família Borja, família noble valenciana radicada al poble aragonès de Borja i establerta a Xàtiva
* Toponímia:
** Borja (Aragó), municipi de la comarca del Camp de Borja, a l'oest de la província de Saragossa, a l'Aragó
** Camp de Borja, comarca de l'Aragó
** Campo de Borja (DO), zona vinícola amb denominació d'origen a la comarca del Camp de Borja, Província de Saragossa
** Oratori dels Borja, oratori part del conjunt palatí dels Borja
** Palau dels Borja, seu oficial de les Corts Valencianes, situat al nucli antic de la ciutat de València
** San Borja, districte a la ciutat de Lima (Perú)
** Serra de la Borja, serra al municipi de Pratdip a la comarca del Baix Camp
* Biografies:
** Alfons de Borja (la Torreta de Canals, Xàtiva, 1378 - Roma, 1458), Papa de l'Església Catòlica (1455 -1458), diplomàtic, professor i membre destacat de la cort de la Corona d'Aragó
** Carles Borja (Gandia 1530 - 1592), Duc de Gandia i Marquès de Lombai (1550-1592)
** Cèsar Borja (Roma, 1475-?), primogènit del cardenal Roderic de Borja i de Vannozza Cattanei
** Francesc de Borja (Gandia, 1510 - Roma, 1572), duc de Gandia (1542-43), baró i marquès de Llombai, lloctinent de Catalunya (1539-43), general de l'orde jesuïta, venerat com a sant a l'Església catòlica
** Francesc de Borja Moll i Casasnovas (Ciutadella, 1903 - Palma, Mallorca, 1991) fou un lingüista, filòleg i editor menorquí
** Francesc Carles de Borja (?-1632), Duc de Gandia, Marquès de Lombai i comte d'Oliva (1595-1632)
** Francesc Tomàs de Borja (1551-1595), Duc de Gandia, Marquès de Lombai i comte d'Oliva (1592-1595)
** Gaspar de Borja y Velasco (Villalpando, Zamora, 1580 - Madrid, 1645), religiós espanyol que va ocupar diversos càrrecs polítics i eclesiàstics
** Jofré de Borja (Roma, 1481 - 1516), príncep de Squillace i duc de Cariati, fou un dels membres de la nissaga valenciana dels Borja, fill de
** Joan Borja, diversos personatges
** Jordi Borja Sebastià (Barcelona, 1941), geògraf i polític català
** José Luis Borja Alarcón
** Juan Bautista Borja (Altea, Marina Baixa, 1970), pilot de motociclisme valencià que competí internacionalment
** Lucrècia Borja (Roma, Estats Pontificis, 1480 - Ferrara, Ducat de Ferrara, 1519), donzella de la dinastia dels Borja que esdevingué duquessa consort del Ducat de Mòdena i Ferrara
** Manuel J. Borja-Villel
** Pasqual de Borja (1653-1716), Duc de Gandia, Marquès de Llombai i comte d'Oliva
** Roderic Gil de Borja i Borja, papa de Roma
** Rodrigo Borja Cevallos (Quito, Equador, 19-06-1935), President de l'Equador (1988 – 1992)
* Miscel·lània:
** Acord de Borja, tractat signat el 1190 entre Alfons el Cast i Sanç VI de Navarra
** Institut Borja de Bioètica, centre universitari a Barcelona adscrit a la Universitat Ramon Llull
** Ruta dels Borja, ruta turística que recorre la petjada de la família Borja
# Blue Velvet (cançó)

Blue Velvet és una cançó escrita l'any 1950 per Bernie Wayne i Lee Morris. Va ser interpretada per primera vegada el 1951 per Tony Bennett i quatre anys més tard pel grup de rhythm and blues The Clovers. El títol ha estat interpretat nombroses vegades per diferents artistes, entre ells Bobby Vinton el 1963, Trini Lopez i, el 2012, Lana Del Rey, la versió del qual es va utilitzar en un anunci de H&M.
Algunes fonts expliquen que fou escrita Bernie Wayne mentre es trobava allotjat a l'Hotel Jefferson de Richmond (Virgínia). Wayne es va inspirar en una dona vestida de vellut blau que participava en una festa que es realitzava en aquell hotel.
La cançó no figurava, inicialment, en cap àlbum de Tony Bennett. Posteriorment, es va incloure a una recopilació de les seves cançons que portaria el mateix nom, fou publicat el 1959. Blue Velvet va assolir el lloc número 16 a la llista dels més venuts "Billboard Best Selling Pop Singles Chart".

## Referències

* ↑ «HD Official: Lana Del Rey - Blue Velvet from H&M». [Consulta: 27 gener 2021].
* ↑ Herbert, Paul (2012). The Jefferson Hotel: the history of a Richmond landmark. The History Press. ISBN 978-1-60949-687-6
# Estadi 24 de febrer de 1956

L'Estadi 24 de febrer de 1956 (francès: Stade du 24 Février 1956; àrab: ملعب 24 فبراير 1956, Malʿab 24 Fabrāyir 1956) és un estadi de futbol de la ciutat de Sidi Bel Abbes, Algèria.
Va ser construït el 19 de juny de 1981. Reemplaçà l'antic estadi Stade des Trois Frères Amarouch.
És utilitzat pel club de futbol USM Bel-Abbès. Té una capacitat per a 24.000 espectadors.

## Referències

* ↑ «Stadium Information». Arxivat de l'original el 2012-06-11. [Consulta: 25 juliol 2018].
* ↑ dzfoot club profile
* ↑ Estadis Algèria Arxivat 2018-02-21 a Wayback Machine. a afrik11.com
# Reaumuria soongarica

Reaumuria soongorica és una espècie de planta dins la família Tamaricaceae. És un arbust molt embrancat de 10 a 30 (70) cm d'alt, xeròfit extrem i halòfit. Les fulles fan d'1 a 5 mm x 0,5-1 mm; flors solitàries de pètals blancs d'uns 4 mm de diàmetre; llavors oblongues de 3 a 4 mm; floreix de juliol a agost i fructifica d'agost a setembre. És una planta que es recupera després de la dessecació (resurrection plant). Es troba distribuïda a l'Àsia central als deserts i estepes desèrtiques en un rang de pluviometria anual entre els 60 i 300 litres. És una planta farratgera. Les comunitats de Reaumria soongorica estan àmpliament distribuïdes als desert del nord-oest de la Xina en sòls argilencs. Principalment a la Xina s'han fet diversos estudis científics per arribar a comprendre les característiques biològiques i adaptacions fisioecològiques de supervivència d'aquesta espècie.

## Referències

* Management of soil moisture Arxivat 2015-07-09 a Wayback Machine..
* Studi on the habitat of Reaumuria soongorica Arxivat 2015-07-09 a Wayback Machine..
* Tamaricaceae Arxivat 2015-07-09 a Wayback Machine..
# Casa a la muralla de Sant Francesc, 48

Casa a la muralla de Sant Francesc, 48 és una obra de Montblanc (Conca de Barberà) protegida com a Bé Cultural d'Interès Local.

## Descripció

Casa de poble de quatre plantes amb coberta de teules a doble vessant. Tot el conjunt conserva encara l'antic embigat de fusta i el paviment de tova. La planta baixa presenta dues portes de magatzem i una central d'habitatge. Aquesta planta, més alta que les altres té un pis intermedi amb dos balcons. La façana queda unificada per la decoració, molt simple, d'esgrafiat geomètric.

## Referències

* ↑ «Casa a la muralla de Sant Francesc, 48». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Puntius partipentazona

Puntius partipentazona és una espècie de peix cipriniforme de la família dels ciprínids.

## Morfologia

Els mascles poden assolir els 4 cm de longitud total.

## Distribució geogràfica

Es troba als rius Mekong, Chao Phraya i Mae Khlong. També a Malàisia i al sud-est de Tailàndia i Cambodja.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Laos. Lao Community Fisheries and Dolphin Protection Project. Ministry of Agriculture and Forestry, Laos PDR.161 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Fowler, H. W. 1934. Zoological results of the third De Schauensee Siamese Expedition, Part V.--Additional fishes. Proceedings of the Academy of Natural Sciences of Philadelphia v. 86: 335-352.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Eleccions municipals de 2019 a l'Argentera

Les eleccions municipals de 2019 a l'Argentera van ser unes eleccions locals que es van celebrar el diumenge 26 de maig de 2019 a l'Argentera, al Baix Camp, com a part de les eleccions municipals espanyoles. Es van triar els 5 regidors de l'Ajuntament de l'Argentera.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és en l'àmbit municipal i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de l'Argentera, en tenir 119 persones censades, l'hi correspon 5 regidors.

## Candidatures

El 30 d'abril del mateix any, la Junta Electoral de Zona de Reus va proclamar l'única candidatura del municipi de l'Argentera en el Butlletí Oficial de la Província de Tarragona.
* Junts per L'Argentera (JxCat)

## Jornada electoral
### Constitució de les meses

En aquell moment, l'Argentera tenia una població de 129 habitants, dels quals 119 persones van ser cridades a votar a l'única mesa que es va constituir al municipi.

### Participació

La participació en aquestes eleccions va ser de 83,2%, el qual cosa implica que un total de 99 ciutadans del municipi van decidir exercir el seu dret a vot. Comparant aquesta participació amb la mitjana catalana, l'Argentera ha registrat una xifra molt més alta, situant-se en 18,4 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | l'Argentera |
| Participació (14h) | 49,6% ( -8,1%) |
| Participació (18h) | 68,1% ( -8,1%) |
| Participació (20h) | 83,2% ( -2,6%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Eleccions municipals 2019 | Eleccions». Diputació de Barcelona, 21-09-2019. [Consulta: 31 maig 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].
# Mick Ronson

Michael "Mick" Ronson (Kingston upon Hull, 26 de maig de 1946 - Londres, 29 d'abril de 1993) va ser un guitarrista, teclista, compositor, arranjador i cantant anglès conegut mundialment per haver integrat la banda que va acompanyar a David Bowie durant la seva era glam rock, The Spiders From Mars.
Fou un guitarrista conegut per l'expressivitat dels seus bendings amb la guitarra i per l'ús de pedals que aconseguien transmetre sons únics i peculiars. Com a teclista destacava per la seva manera de sincopada d'arpegiar els acords com a la cançó "Perfect day" de Lou Reed o "Lady Stardust" de David Bowie. Les seves actuacions més conegudes es van produir durant la gira del disc Ziggy Stardust, i es van recollir en el DVD "The Rise And Fall Of Ziggy Stardust And The Spiders From Mars".
Mick, apareix en el lloc número 64 de la llista dels "100 guitarristes més grans de tots els temps", creada per la revista Rolling Stone. Aquest fet va generar molta polèmica doncs molts fans consideraven que la posició que se li havia assignat era massa baixa.
L'abril de 1992, va participar en el concert ed'homenatge a Freddie Mercury, en honor del mort del cantant, un any abans.
Ronson va morir de càncer de fetge el 29 d'abril de 1993 a l'edat de 46 anys. El músic havia estat educat en el si de l'Església de Jesucrist dels Sants dels Últims Dies; per això el seu funeral es va celebrar en una capella mormona, a Londres, el 6 de maig.
En memòria del guitarrista, es va construir a Hull, la seva ciutat natal, l'Escenari Memorial Mick Ronson. Hi ha també un carrer batejat en el seu honor a Bilton Grange Estate, no gaire lluny d'on ell va viure.

## Discografia
### Amb David Bowie

* 1971 - The Man Who Sold The World
* 1971 - Hunky Dory
* 1972 - The Rise and Fall of Ziggy Stardust and the Spiders from Mars
* 1973 - Aladdin Sane
* 1973 - Pin-Ups
* 1993 - Black Tie, White Noise (només en la cançó "I Feel Free")

### Solista

* 1974 - Slaughter On 10th Avenue
* 1975 - Play Don't Worry
* 1994 - Heaven And Hull
* 1999 - Just Like This (enregistrat el 1976)
* 1999 - Showtime (enregistrat el 1976)
* 2001 - Indian Summer (enregistrat el 1981-1982)

### Amb Ian Hunter

* 1975 - Ian Hunter
* 1979 - You're Never Alone with a Schizophrenic
* 1980 - Welcome to the Club
* 1981 - Short Back 'n' Sides
* 1990 - Yui Orta
* 1995 - BBC Live in Concert

### Amb Bob Dylan

* 1976 - Hard Rain
* 2002 - The Bootleg Series Vol. 5: Bob Dylan Live 1975, The Rolling Thunder Revue
# Romy Achituv

Romy Achituv (Roma, 1958) és una artista multimèdia experimental italiana. Achituv és coneguda per la seva obra "Text Rain", feta en col·laboració amb Camille Utterback i per la seva obra "The Garden Library Database Visualization Project", creada amb Arteam, un grup artístic interdisciplinari.

## Biografia

Achituv va néixer a Roma, Itàlia. Viu i treballa entre Israel, la Ciutat de Nova York, i Seül, a Corea del Sud. Té obra a la col·lecció del Museu Smithsonian d'Art americà (Washington DC).

## Referències

* ↑ «Text Rain». Smithsonian American Art Museum. [Consulta: 25 juliol 2015].
* ↑ «Romy Achituv and Arteam Interdisciplinary Art». Harpo Foundation. [Consulta: 25 juliol 2015].
* ↑ «The Emotional Life of Books | Fathom». [Consulta: 25 juliol 2015].
* ↑ «Romy Achituv». Elmcip. [Consulta: 25 juliol 2015].
* ↑ «Text Rain by Romy Achituv / American Art». [Consulta: 25 juliol 2015].
# Estadi 26 de Març

L'Estadi 26 de Març o Stade du 26 Mars és un estadi esportiu de la ciutat de Bamako, a Mali. Rep el nom de la data del "Dia dels Màrtirs", una commemoració nacional de l'aixecament de Bamako del 26 de març de 1991 que va enderrocar la dictadura de Moussa Traoré.
Aquest estadi serveix de seu de la selecció nacional i del club Stade Malien. Té una capacitat per a 50.000 espectadors. El seu rècord d'espectadors fou de 60.000.
Va ser inaugurat l'any 2001. Va ser construït per un grup empresarial xinès, i va ser seu de la Copa d'Àfrica de Nacions 2002.

## Referències

* ↑ Pascal James Imperato. Traore, Gen. Moussa in Historical Dictionary of Mali, pp.242-245. Scarecrow Press/ Metuchen. NJ - London (1986) ISBN 0-8108-1369-6
* ↑ Photos a fussballtempel.net
* ↑ «Le stade du 26 Mars 2009 | MINISTERE DES SPORTS». Arxivat de l'original el 27 October 2016.
* ↑ «搞淫五月天伊人,2021天天操,天天干,天天射,天天操Bb,精品人人视屏».
* ↑ «Afrique : Comparaison des coûts de construction des stades», 27-04-2016.
* ↑ «Mali national football team statistics and records: Attendances».
* ↑ «History». China Overseas Engineering Group. Arxivat de l'original el 18 de gener 2017. [Consulta: 17 gener 2017].
* ↑ «African Nations Cup 2002» (en anglès). The Rec.Sport.Soccer Statistics Foundation, 22-08-2013. [Consulta: 27 febrer 2018].
* ↑ «Is Mali ready for Nations' Cup?». BBC, 14 December 2001 [Consulta: 17 gener 2017].
# Reaumuria

Reaumuria és un gènere de plantes amb flors dins la família tamaricàcia. Hololachana (Ehrenberg) és un sinònim. Consta d'unes 12 espècies distribuïdes al Nord d'Àfrica, Àsia (4 espècies a la Xina) i Sud d'Europa. Són arbusts o subarbusts xeròfits de fins a 80 cm d'alt, amb nombroses branquetes en ziga-zaga i glàndules que secreten sals.

## Algunes espècies

* Reaumuria vermiculata
* Reaumuria soongarica
* Reaumuria alternifolia
* Reaumuria trigyna
* Reaumuria kaschgarica

## Referències

* Tamaricaceae de la Xina Arxivat 2015-07-09 a Wayback Machine.
# Cas de Clichy

El cas de Clichy designa un seguit d'incidents que van ocórrer a Clichy-sur-Seine l'1 de maig de 1891.
L'1 de maig de 1891, dia de tiroteig de Fourmies, trenta manifestants van improvisar una desfilada de Levallois-Perret fins a Clichy, amb una bandera vermella al capdavant. Una mica abans de les tres de la tarda, quan es va enrotllar la bandera i els manifestants començaven a dispersar-se, el comissari Labussière va donar l'ordre d'apoderar de la bandera. En aquest incident es van intercanviar trets i alguns agents de policia van resultar lleugerament ferits. Immediatament, van ser detinguts tres anarquistes, incloent Louis Leveillé, que estava ferit per una bala. A la seva arribada a la comissaria, van ser sotmesos a una forta pallissa, fet que va revoltar als anarquistes.
En el judici del 28 d'agost del mateix any, l'advocat general Bulot demana la pena de mort contra un dels acusats. El veredicte va ser dur: Henri Louis Decamps condemnat a cinc anys de presó, Charles Auguste Dardare tres anys, i Louis Leveillé va ser absolt.
Eclipsat pel tiroteig de Fourmies, el cas és seguit amb més interès pels diaris anarquistes. El diari La Révolte valora l'actitud exemplar d'Henri Louis Decamps en el seu judici i la violència soferta pels seus companys. Sébastien Faure publica un fullet sobre els debats judicials titulat «L'anarquista en el Tribunal Penal».
La brutalitat policial i les condemnes són vistes com un desafiament pels anarquistes. Amb la complicitat d'alguns companys, Ravachol decideix revelar-se i va ser l'instigador de dos atacs contra els jutges involucrats en l'afer de Clichy.

## Referències

* ↑ Maitron, Jean. Le mouvement anarchiste en France (en francès). Gallimard, 1992. ISBN 2070724980.
* ↑ «Un procès d'anarchistes», La Presse, n°1179, 30 d'agost de 1891, p.3 (francès)

## Vegeu també

* Dia Internacional dels Treballadors
# Navelhas

Navelhas (francès Noueilles) és un municipi francès situat al departament de l'Alta Garona, a la regió Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 6 juliol 2010].
# Enterprise (Nevada)

Enterprise és una concentració de població designada pel cens dels Estats Units a l'estat de Nevada. Segons el cens del 2008 tenia 78.488 habitants.

## Demografia

Segons el cens del 2000, Enterprise tenia 14.676 habitants, 5.917 habitatges, i 3.806 famílies La densitat de població era de 116,56 habitants per km².
Dels 5.917 habitatges en un 25,1% hi vivien nens de menys de 18 anys, en un 51,7% hi vivien parelles casades, en un 7,9% dones solteres, i en un 35,7% no eren unitats familiars. En el 25,0% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,97.
Per edats la població es repartia de la següent manera: un 20,5% tenia menys de 18 anys, un 8,9% entre 18 i 24, un 30,8% entre 25 i 44, un 28,4% de 45 a 64 i un 11,4% 65 anys o més.
L'edat mediana era de 38,8 anys. Per cada 100 dones hi havia 104,69 homes. Per cada 100 dones de 18 o més anys hi havia 103,54 homes.
La renda mediana per habitatge era de 50.667$ i la renda mediana per família de 54.841$. Els homes tenien una renda mediana de 36.971$ mentre que les dones 28.446$. La renda per capita de la població era de 25.063$. Aproximadament el 6,6% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Enterprise». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 22 setembre 2010].
* ↑ «Geographic Comparison Table-Enterprise». American Fact Finder. Oficina del Cens dels Estats Units, 15-09-2010.
# Darion

Darion és el nucli més petit (138 habitants) del municipi de Geer, a la província de Lieja de la regió valona de Bèlgica. Fins al 1977 era un municipi independent.
Es troba a l'altiplà d'Haspengouw. És el nucli més petit de Geer i és regat pel Jeker.
S'han trobat vestigis neolítics i un cementiri merovingi. El primer esment escrit és Darionem. jour. Darion era una senyoria del príncep-bisbe del Principat de Lieja que depenia del capítol de Sant Joan (Lieja). El 1363, Arnould de Harduemont n'era el senyor tant com de Boëlhe i de Hollogne-sur-Geer. Després de la mort el 1451 del darrere procurador de la línia de Harduemont, Jofré, el feu passa a la casa dels de Seraing, quan la fília d'en Jofré va casar-se amb Joan de Seraing. Aquesta família va posseir Boëlhe, Hollogne-sur-Geer i Darion fins a la revolució de 1789.

## Llocs d'interès

* La cura (1776)
* L'església de Sant Martí en estil neogòtic (1886), construït damunt als fonaments d'un sanctuari anterior prop del cementiri merovingi.
* La capella del Crucifix (1590) que es troba al cementiri

## Referències

* ↑ «Darion», Web del municipi de Geer, [consulta 10 de febrer de 2013]
* ↑ «Eglise Saint-Martin», Tourisme Hesbaye-Meuse, Maison du Tourisme Hesbaye et Meuse, [consulta el 10 de febrer de 2013]